АҞӘА, рашәара 8 — Sputnik. Анкара ирактәи арегионқәа: Кандиль, Синджар, Махмур ажәылара рырҭараны иҟоуп ирактәи амчрақәа Ҭырқәтәыла ззин ыҟам Курдистан аусутә Партиа риааира алымшозар иҳәеит Ҭырқәтәыла Ахада Таип Ердоган ателеканал CNN Turk аинтервиу анеиҭоз ҳәа аанацҳауеит РИА Новости.
"Багдад апроблема аҭышәныртәалара ҳалшом ҳәа рҳәар, Синджару, Кандилиа, Махмур рыжәлара ҳара иалҳаршоит", — иҳәеит Ердоган.
Курдистан аусутә Партиеи Ҭырқәтәылеи 2015 шықәсазы реимак ашьҭахь иҭахахьеит 900-ҩык рҟынӡа аруааи аполициауааи иара убасгьы 500-ҩык рҟынӡа аҭынч уааԥсыра.
Иара убри аамҭазы Атәылахьчара аминистрра адырраҭарақәа рыла иҭахахьеит Курдистан аусутә Партиа алахәылацәа 10 000-ҩык рҟынӡа.